Խորապես վշտակցելով բոլոր զոհվածների հարազատներին՝ առաջին հերթին նրանց եմ շնորհավորում Ամանորի եւ Սուրբ Ծննդյան տոների կապակցությամբ
Մենք պարտավոր ենք ավելի միասնական ու համերաշխ լինել, որպեսզի որպես պետություն ու ժողովուրդ ավելի ազդեցիկ դիրքերից, ավելի զորեղացած կարողանանք հասնել մեր առջեւ դրված բոլոր նպատակներին: Որպես ժողովուրդ` հաջողության կարող ենք հասնել այն դեպքում, երբ միմյանց հանդեպ լինենք հարգալից, հանդուրժող ու համբերատար, ու ապրենք առանց չարության ու թշնամանքի: Այս կերպ է մտածում, եւ կյանքում առաջնորդվում ԱԺ պատգամավոր Առաքել Մովսիսյանը՝Շմայսը:
Արմավիրի մարզից մեծամասանական ընտրակարգով ընտրված պատգամավորը, ով իր հնարավորության սահմաններում մշտապես կանգնել է իր տարածաշրջանի բնակչության կողքին ու կարողացել է ամեն մեկին սատար կանգնել յուրովի, այսօր էլ, նա իր ժողովրդի հետ միասին պատրաստվում է դիմավորել Ամանորն ու Սուրբ Ծննդյան տոները:
Պատգամավոր Մովսիսյանը, նախ եւ առաջ Շնորհավորում է հայ զինվորի, ապրիլյան քառօրյայի ժամանակ իրենց կյանքը զոհաբերած մեր հերոսների, նախօրեին դիվերսիայի հետեւանքով զոհված մեր տղաների ընտանիքների Ամանորն ու Սուրբ ԾՆՈՒՆԴԸ, մաղթելով նրանց համբերություն, ուժ, կորով , առողջություն, եւ ամենակարեւորը, որ նրանք գիտակցեն, թե իրենք ինչ ՀԵՐՈՍՆԵՐ ԵՆ տվել մեր ազգի համար:
Պատգամավորը շնորհավորում է նաեւ իր ընտրատարածքի բնկաչությանը, բոլոր արմավիրցիներին ու հայ ժողովրդին Ամանորի եւ Սուրբ ծննդյան գալիք տոների առթիվ, շնորհավորում է նաեւ նրանց, ովքեր գտնվելով կամ բնակվելով Հայաստանից դուրս` երբեք չեն մոռանում հայրենիքի մասին:
«Մենք գլուխ ենք խոնարհում թշնամու հետ ընդհարման ժամանակ զոհված մեր զինծառայողների շիրիմների առաջ, հպարտանում ենք նրանց գործած անօրինակ սխրանքներով: Նորից խորապես վշտակցելով բոլոր զոհվածների հարազատներին՝ առաջին հերթին նրանց եմ շնորհավորում Ամանորի եւ Սուրբ Ծննդյան տոների կապակցությամբ ու ցանկանում համբերություն եւ տոկունություն:
Ի սրտե մաղթում եմ, որ յուրաքանչյուրն իր գործում հասնի հաջողության, որ յուրաքանչյուր ընտանիքում բարեկեցություն եւ ջերմություն լինի, որ ուրախությունը մշտապես այցելի բոլորի օջախներ: Թող 2017 թվականը մեր ժողովրդին ու երկրին բերի հաջողություն, սեր, ու համերաշխություն: